<<ԳԱ ՎԱՌԻ ԱՎԱԳ ԴՊՐՈՑ>> ՊՈԱԿ

 ՎԵՐԱՊԱՏՐԱՍՏՈՂ ԿԱԶՄԱԿԵՐՊՈԻԹՅՈՒՆ

Դասընթաց`

 Հերթական ատեստավորման ենթակա ուսուցիչների վերապատրաստում

 **ՀԵՏԱԶՈՏԱԿԱՆ ԱՇԽԱՏԱՆՔ**

 Թեմա`

 Սովորողների մեջ արժեքային համակարգի ձևավորումը առարկայի դասավանդման ընթացքում

Վերապատրաստող ուսուցիչ` Լ. Հակոբյան

Ուսուցչուհի` Վարդուհի Աբրահամյան

 Գավառ 2022

 Բովանդակություն

1. Նախաբան-------------------------------------------------------------------էջ 3

2. Արժեքային համակարգ---------------------------------------------------էջ 9

3. Տվյալների մշակում և վերլուծություն---------------------------------էջ 23

4. Եզրակացություն----------------------------------------------------------էջ 25

5. Գրականության ցանկ----------------------------------------------------էջ 27

 Նախաբան

Հայոց անկախ պետականության վերականգնումը շրջադարձային նշանակություն ունեցավ ազգային կրթական համակարգի ձևավորման և զարգացման համար: Հանրակրթական դպրոցում ամրագրվեցին հայագիտական առարկաների տեղն ու դերը, դրանց ուսումնական և դաստիարակչական ընդգծվածության և բովանդակային հարցերը: Հայագիտական առարկաները, որոնց մեջ իր ուրույն տեղն ունի հայոց լեզուն և գրականությունը, մեծ դեր են խաղում աշակերտների արժեքային համակարգի ձևավորման վրա:

 Մեր երկրում աշակերտների արժեքային համակարգի ձևավորումը որպես կրթության բովանդակային բաղադրիչ ներառված է Հայաստանի Հանրապետության պետական չափորոշչում ։ Յուրաքանչյուր ուսումնական առարկայի մասով սովորողների

պատրաստվածությունը ներկայացվող գիտելիքային պահանջների մեջ առանձին կետով նշվում է արժեքները և դրանց ձևավորումը,որոնք պետք է ուսուցանվի դպրոցը։

Մարդու աշխարհն արժեքների համակարգ է` կազմված բարու և չարի, ճշմարտության և կեղծիքի, գեղեցիկի և տգեղի, վեհի և ստորի, ուժեղի և թույլի ու բազմաթիվ այլ երևույթների վերաբերյալ նրա պատկերացումներից: Իր ողջ կյանքի ընթացքում մարդն առանձնացնում է առաջնայինը և երկրորդականը, կարևորը և ոչ կարևորը: Այդ դիրքերից ելնելով ` նա գնահատում է աշխարհում կատարվող և գոյություն ունեցող դեպքերը: Դրանով իսկ ստեղծում է իր արժեքային համակարգը, որը ոչ միայն նրան տալիս է իմաստ և նշանակություն, այլ որոշում է նրա գործողությունները և արարքները: Ահա թե ինչու է կարևոր արժեհամակարգի ձևավորումը:

«Արժեհամակարգ» հասկացությունը մանկավարժական գիտության մեջ բավականին լայն ընդգրկվածություն ունի : Առավել ընդունված է այն ընկալումը, որ արժեհամակարգը մարդու ազգային , հոգևոր, իմացական, մշակութային, բարոյական, գեղագիտական և էթնիկական արժեքների համախումբն է, որն անհրաժեշտ է անձի ներդաշնակ, բազմակողմանի ձևավորման և զարգացման համար:

Արժեքների թվարկված համախմբերից որևէ մեկին գերապատվություն տալը կնշանակեր ոչ մանկավարժական մոտեցում խնդրին, քանի որ արժեհամակարգը լիակատար է և համեմատաբար ավարտուն բոլոր ներառված համախմբերի ներդաշնակ փոխլրացման պայմաններում: Ահա թե ինչու «արժեհամակարգ» հասկացությունը նաև զուրկ է խիստ որոշակի ստույգ լինելուց:

Արժեհամակարգի ձևավորման և նրա հարաբերական կայունության ապահովման համար հանրակրթության բնագավառում կարևոր և անփոխարինելի նշանակություն ունեն բոլոր ուսումնական առարկաները, հատկապես արժեքների ձևավորման առումով չափազանց մեծ է հումանիտար ոլորտի ուսումնական առարկաների դերը:

Առանձնապես անգնահատելի է հայոց լեզվի և գրականության դերը՝ առանց նույնիսկ էականորեն տարբաժանելու մայրենի և օտար լեզուների նշանակությունը սույն խնդրի առնչությամբ: Արժեհամակարգի մեջ կուտակված է անցյալի փորձը, որի յուրացումը աշակերտների մեջ ձևավորում է հայրենասիրության, սեփական ժողովրդի պատմության, նրա ստեղծած մշակութային արժեքների, գիտական նվաճումների համար հպարտության զգացում: Իսկ ակտիվ ճանաչողական գործունեության պայմաններում ձևավորված գիտելիքները աշակերտների մոտ վերածվում են համոզմունքների և կարողությունների:

Ժամանակակից հասարակությունն արմատական փոփոխությունների մի բարդ շրջան է անցնում: Դա անմիջականորեն ազդում է երիտասարդ սերնդի մտածելակերպի, գործելակերպի, հոգեբանության և արժեքային կողմնորոշումների վրա: Նա այդ գործընթացների մասնակիցն է, այդ արժեքների ժառանգորդն ու կրողը: Նրա առջև ծառանում է նոր ժամանակի պահանջներին համապատասխան վերափոխվելու, կարողությունները զարգացնելու և իրացնելու խնդիրը: Ներկայումս կրթությունը վերաճել է մի գործոնի, որը նպաստում է հասարակության մեջ մարդու դերի առավել արժևորմանը` զարգացնելով համակեցության, հանդուրժողականության, համագործակցության և արժեքային անհրաժեշտ որակներ:

Յուրաքանչյուր ազգի կենսագործունեություն խարսխված է այնպիսի արժեքների վրա , որոնք ամբողջացնում և ձևավորում են նրա ազգային դիմագիծը: Այդ արժեքներն սկզբնավորվում են ազգային բնորոշ և յուրահատուկ աշխարհազգացողության , աշխարհընկալման և աշխարհըմբռնման միջոցով: Այն արժեքները, որոնք կազմում են տվյալ ազգի արժեհամակարգի առանցքը, կոչվում են հիմնարար արժեքներ, որոնք էլ որոշում են այդ էթնիկ ընդհանրության ազգային նկարագիրը:

Հայոց ազգային արժեհամակարգի հիմնարար արժեքներն են` ազգը`որպես հավաքական ամբողջություն, հայրենիքը` որպես ազգի սեփական ընդհանուր կենսատարաշծք, լեզուն` որպես հայ ինքնության երաշխավոր, հավատը` որպես ընդհանուր հոգևոր հայրենիք, միասնական մշակույթը, պետականությունը և հասարակական համերաշխպության սկզբունքները` բարոյականության վերաբերյալ նրա պատկերացումները:

Արժեհամակարգի մեջ կուտակված է անցյալի փորձը, որի յուրացումը աշակերտների մեջ

ձևավորում է հայրենասիրության, սեփական ժողովրդի պատմության, նրա ստեղծած

մշակութային արժեքների, գիտական նվաճումների համար հպարտության զգացում: Իսկ

ակտիվ ճանաչողական գործունեության պայմաններում ձևավորված գիտելիքները

աշակերտների մոտ վերածվում են համոզմունքների և կարողությունների:Այսօր աճող սերնդի դաստիարակության գործն ընթանում է տարբեր հանգամանքների ազդեցության ներքո՝ ժողովրդագրական, ազգային, մշակույթային, ընտանեկան, կրթական, հասարակական,սոցիալական և այլն: Հաշվի առնելով բազմաթիվ այս և այլ հանգամանքներ՝ ժամանակակից մանկավարժության համար խնդիր է դառնում սովորողների ազգային գիտակցության ձևավորումը սեփական ժողովրդի պատմության ու մշակույթի հենքի վրա՝ չանտեսելով համամարդկային արժեքները:

Հաշվի առնելով բազմաթիվ հանգամանքներ՝ ժամանակակից մանկավարժության համար խնդիր է դառնում սովորողների ազգային գիտակցության ձևավորումը սեփական ժողովրդի պատմության ու մշակույթի հենքի վրա՝ չանտեսելով համամարդկային արժեքները: Ունենալով վերոնշյալ և այլ հանգամանքների ներգործությունը, ընտրությամբ յուրացնելով դրանց ազդեցությունը՝ աշակերտը հաղորդակցվում է հասարակական մշակույթին և ձևավորվում իբրև ստեղծագործական անհատականություն: Ընդ որում՝ կրթական տարբեր աստիճաններում աշակերտն ունենում է աշխարհի նկատմամբ վերաբերմունքի տարբեր դրսևորումներ և հարաբերություններ: Վերաբերմունքն աշխարհի նկատմամբ և հարաբերությունը աշխարհի հետ, վերաբերմունք սեփական անձի նկատմամբ և հարաբերությունն ինքն իր հետ իրականացվում են հասարակական դաստիարակության համակարգի (ուսումնական հաստատություններ, հասարակական, պետական, խորհրդակցական մարմիններ, մանկապատանեկան կառույցներ, այլ) և տեղեկատվական տեխնոլոգիաների (հեռուստատեսություն, համացանցային լրատվական միջոցներ, մամուլ) միջոցով: Կինոն, թատրոնը, հեռուստատեսությունը, համացանցը ներգործում են աշակերտի անձի վրա ոչ միայն ինքնին՝ որպես տեղեկատվության աղբյուրներ, այլ նաև որոշակի տիպարների միջոցով, որոնք դրսևորվում են այդ «տեղեկատվական աղբյուրներից հոսող» հերոսների վարքագծում: Աշակերտները, իրենց տարիքային, սեռական և անհատական առանձնահատկություններին համապատասխան, հակված են նույնացնել իրենց որևէ հերոսի հետ՝ յուրացնելով նրանց վարքի ձևերը, ապրելակերպը, հագուստը, կենցաղը, կյանքի ոճը և այլն:

Հայրենասիրությունը արժեքների բուրգի գագաթին գտնվող նվիրական ու մեծագույն արժեքն

է,որը լավագույն կերպով մատուցվում է հայ գրականության դասընթացների ժամանակ։ Այն մեծագույն արժեքն է, որ հարգանք ու պատկառանք է հարուցում, եթե նույնիսկ դրսևորվում է թշնամու մոտ: Յուրաքանչյուր ուսուցիչ ունի որոշակի հեղինակ ,ստեղծագործություն, դրական հերոսի օրինակ, որը նրան հեշտությամբ է օգնում իր մանկավարժական խնդիրները լուծելու, տվյալ դեպքում հայրենասիրության բարձրագույն արժեքը սաների հոգիներում սերմանելու համար։

Նոր սերնդի արժեհամակարգի ձևավորման, կրթության և դաստիարակության գործում

լուրջ անելիքներ ունի հայ դպրոցը, որի գերնպատակն է կերտել ազգային

արժեքներով օժտված, բարոյական,ազգային ավանդույթներ ունեցող սերունդ: Այս նպատակն իրագործելու համար անհրաժեշտ է ուսումնասիրել հայրենի և համաշխարհային գիտությունների ճյուղերը, մանկավարժության անցյալի ժառանգությունն ու նրա ժամանակակից փորձն ու մեթոդաբանությունը:

Ժամանակակից դպրոցի կարևորագույն առաքելություններից է աշակերտի մեջ իր ազգին բնորոշ բարոյական և հոգևոր արժեքների ձևավորումն ու զարգացումը: Նրա խնդիրն է պահպանել և փոխանցել այն արժեքները, որոնք մեզ է հասել մեր նախնիներից, և որը մեր անխառն ինքնատիպությունն է համաշխարհային մշակույթի բազմերանգության ու բազմազանության մեջ:

Այսպիսով 21-րդ դարի դպրոցում դաստիարակության և կրթական գործընթացի համար անհնրաժեշտ է բարձրարժեք ստեղծագործությունների ուսումնասիրումն ու ուսուցումը: Այդ

ստեղծագործություններում արտահայտված են մեր ժողովրդի հոգեկերտվածքը,

աշխարհընկալումը, աշխարհըմբռնումը , մարդասիրական գաղափարներն ու գալիքի սպասելիքները: Հայ ժողովրդի ավանդույթներում է, որ վառ կերպով արտացոլված են մեր ազգի ազգային հավաքական ուժը, անդրդվելի կամքը, ներքին զորությունն ու հնարավորությունները, ապրելու, վերածնվելու և հարատևելու ունակությունը, ազգերի պատմության մեջ իր արժանի տեղն ունենալու ձգտումը: Այս ամենն է, որ անհրաժեշտ է ավանդել ժամանակակից սերնդին:

Այդպես նա պիտի հասնի այն գիտակցության, որ հասարակական կյանքի առաջընթացը

պայմանավորված է համախմբվածությամբ, գիտելիքների համապատասխան կիրառման մակարդակով ու մշակութային արժեքների ոչ միայն ստեղծմամբ, այլև պահպանմամբ: Սերունդ, որը կկարողանա շարունակել ազգային լավագույն ավանդույթները, ձեռքբերումները, աշխարհին ու մարդկությանը ցույց տալ իր մշակութային հարստությունն ու արժանիքները։

Անհրաժեշտ է հասկանալ, թե ինչպես է հայ գրականության իմացությունն առավելագույնս նպաստում ազգային արժեքային համակարգի ձևավորվման վրա հնարավորություն տալու իրականացնելու մեր ցանկությունները, երազանքները, ձևավորելու ու պահպանելու հայի կերպարը ։

Հայ գրականության իմացությունը հնարավորություն կտա Հայաստանի Հանրապետության ապագա քաղաքացուն ուսումնառության ընթացքում ձեռք բերած գիտելիքներն ու ճանաչողական հմտությունները , ազգային-պետական մտածողությունը,

հայոց քաղաքակրթության դարավոր ավանդույթները , փորձը և անցյալի դասերը լավագույնս

ծառայեցնել հզորացման և բարգավաճման ուղին բռնած Հայաստանի անկախ

պետությանը,պատկերացում կազմել համաշխարհային պատմության մեջ Հայաստանի և հայ

ժողովրդի զբաղեցրած տեղի ու դերի մասին։ Հենց այս պատճառով է , որ կրթության զենքը և

գլխավոր իմաստը պետք է դառնա արժեհամակարգի ձևավորումը։

Արժեհամակարգի ձևավորուման գործում մեծ դեր կարող է խաղալ մոթոդների ճիշտ ընտրությունը:

 Բազմազան ու տեղեկություններով լի աշխարհում ապրող երեխայի համար շատ կարևոր է դասերի ժամանակ հետքրքրություն ապահովելը: Աշակերտի համար տաղտկալի է, երբ նա նախօրոք գիտի դասի ընթացքը, սցենարը: Այդ առումով՝ մեթոդների, հնարների հարուստ զինանոցի կիրառումը կարող է սովորողի համար դասը դարձնել սպասված և անակնկալներով լի: Ինչպես ասում էր հայտնի մանկավարժ Մ.Ն.Սկատկինը, մեթոդը ճանապարհ է, որով ուսուցիչը աշակերտին տանում է անգիտությունից դեպի գիտելիք, անկարողությունից դեպի կարողություն, նրա մտավոր ուժերի զարգացման ուղի:

 Շատ ուսուցիչներ նոր մեթոդներ կիրառում են սոսկ ցույց տալու համար, որ կիրառում են: Այնինչ այնպես պետք է անել,որ դրանք նպատակային և ներդաշնակ լինեն դասապրոցեսին, որ անգամ անցումները չզգացվեն։Այդ պարագայում և՛ ժամանակը աննկատ կանցնի, և՛ աշակերտը չի հոգնի,իսկ մեթոդների կիրառումն էլ կծառայի իր նպատակին։

 Մեթոդների արդյունավետ կիրառմանն է անդրադարձել դեռևս Մեսրոպ Մաշտոցը՝ առաջին հայալեզու դպրոցի հիմնադիրը, ուսուցիչն ու ուսուցչապետը: Նրա մանկավարժական կարևոր սկզբունքն այն է, որ դասավանդումը պետք է իրականացվի ոչ միայն աշակերտին հասկանալի լեզվով, այլև կիրառվեն դասավանդման բազմազան մեթոդներ: Կորյունն իր ուսուցչի մանկավարժական սկզբունքների մասին գրում է <<Երանելի Մաշտոցը իր բարձրագույն ուսումով դյուրացրեց ուսուցումը բազմադիմի, տեսակ-տեսակ միջոցներով, որպեսզի տխմարներին ու մարմնական բաներով զբաղվածներին շատ հեշտ ընդունելի ու հեշտ հասկանալի լինեն>>:

 **ԱՐԺԵՔԱՅԻՆ ՀԱՄԱԿԱՐԳԸ**

Նախատեսվում է ,որ դպրոցն ավարտող յուրաքանչյուր աշակերտ պետք է՝

1,Լինի հայրենասեր և պատրաստ ծառայելու հայրենիքի պաշտպանության գործին։

2.Կարևորի պետության և ազգային կառույցների դերը հայապահպանության և Հայաստանի զարգացման գործում

3. Կարևորի ազգային-պետական մտածողության և գործելակերպ ունենալը և դր սևորի

դրան հասնելու ձգտում ու կամք։

4.․Ունենա ազգային ինքնագիտակցություն, գիտակցի իր ժողովրդի նյութական ու հոգևոր արժեքների պահպանելու անհրաժեշտությունը:

5․Կարևորի ազգային հիմնախնդիրների լուծման գործում իր մասնակցության

անհրաժեշտությունը։

6․Ունենա արդարության , լավատեսության և պատասխանատվության զգացում:

7․Գիտակցի ներկան և ապագան կերտելու գործում ազգային պատմության իմացության նշանակությունը

8․Գիտակցի իր ժողովրդի նյութական և հոգևոր արժեքները պահպանելու

անհրաժեշտությունը։

9.Գիտակցի, որ կյանքում իր համար կարևորագույն արժեքներից են լինելու

գիտելիքները, աշխատանքային հմտությունները, մասնագիտական վարպետությունը և

10. Գիտակցի ազգային և բարոյական արժեքներին հետևելու անհրաժեշտությունը

<<Արժեհամակարգ>>հասկացությունը մանկավարժական գիտության մեջ ըմբռնվում է

բավական լայն շառավիղով, այն մարդու բարոյական , հոգևոր, հոգեբանական, գեղագիտական,իմացական,մշակութային և էթնիկական արժեքների համախումբն է,որն անհրաժեշտ է անձի ներդաշնակ ,բազմակողմանի ձևավորման և զարգացման համար։

Աշակերտի արժեքների ձևավորման վրա ազդող գործոններից են ավանդական միջոցները, այսինքն՝ աշակերտի մեջ աշխարհի նկատմամբ վերաբերմունքի և հասարակության հետ հարաբերության, սեփական անձի նկատմամբ վերաբերմունքի ձևավորումը ընտանիքի և սոցիալական միջավայրի միջոցով: Սակայն սովորողների կողմից այդ միջավայրին բնորոշ արժեքների, կանոնների, չափանիշների, հայացքների յուրացումը միշտ չէ, որ համապատասխանում է հասարակության կողմից ընդունված արժեքներին և խրախուսելի չափանիշներին: Ավանդական միջոցների յուրացումը լինում է չգիտակցված՝ վարքի ընդունված կաղապարներն ընդօրինակելու միջոցով: Այս առումով իրավացի է Մ. Մոնտենը. «…Մենք որքան ասես կարող ենք պնդել մերը, սակայն սովորույթն ու համընդհանուր կանոնները մեզ քարշ են տալիս իրենց ետևից»:

Կրթության բովանդակության արդիականացման անհրաժեշտությունը պահանջում է ուսուցման ավանդական մոտեցումների և մեթոդների վերանայում, կրթության նկատմամբ պետական և հասարակական հոգածության արմատական բարելավում: Հայաստանի Հանրապետության կրթական համակարգը խորհրդային կրթական համակարգի իրավահաջորդն էր և կազմավորվել էր նրա հենքի վրա: Խորհրդային Միությունում միասնական էին կրթական խնդիրները, մեթոդական մատուցման ձևերը, միասնական էր նաև արժեհամակարգը: Մնում էր միայն տեղայնացնել կենտրոնից եկած որոշումները: Անկախացումից հետո իրավիճակը կտրուկ փոխվեց: Կրթական համակարգի արմատական վերակառուցման պահանջը մնում էր անորոշ: Փոխվեց ժամանակաշրջանը, փոխվեցին նաև արժեքները, փոխվեցին արժեքային կողմնորոշումները, նախասիրություններն ու պահանջմունքները: Նոր իրավիճակը համարժեք մոտեցումներ էր պահանջում: Շուկայական հարաբերությունների պայմաններում բազմաթիվ արժեքներ անտեսվեցին: Նորանկախ հանրապետության նոր սերնդի հասարակական կյանքի, արժեքների նկատմամբ ունեցած վերաբերմունքն ու բարոյական սկզբունքները տարբերվում էին նախորդներից: Կյանքը կառուցվեց նոր կանոնների և նոր նորմերի վրա: Նոր սերնդի համար ժամանակակից աշխարհն իր արժեքային համակարգով բավականին բարդ ու անկանխատեսելի էր թվում: Կրթության հիմնախնդիրներով զբաղված մասնագետներին առաջադրված է ճշգրիտ որոշել և բյուրեղացնել այն գլոբալ արժեքները, որոնք անհրաժեշտ էին քսանմեկերորդ դարի քաղաքացուն: Իսկ որո՞նք են այդ արժեքները, և ի՞նչ մեխանիզմներով էին դրանք հասցվելու սովորողին: Այսօրինակ հարցերը քննարկումների, հակադրումների, վեճերի նյութ էին դառնում:

Արագընթաց փոփոխությունների, նոր արժեքների այդ հորձանուտում երիտասարդ սերունդը դժվարանում էր կողմնորոշվել : Արժեքային համակարգի ձևավորումը անհրաժեշտ է նաև այն պատճառով, որ որոշակի արժեքային համակարգի հենքի վրա կառուցված գործողությունները ճանաչելի են և հետևաբար ընդունելի, քանզի դրանք սկիզբ են առնում ազգային, համամարդկային համընդհանուր սկզբունքներից, նորմերից և օրենքներից: Այս տեսանկյունից դիտարկելիս կարևոր է անհատ-քաղաքացու արժեհամակարգի ձևավորումը:

Կար պատվեր` ինչպիսի արժեքային համակարգ ենք ուզում ունենալ հանրակրթական դպրոցում: Ազգի հիմքը կրթությունն է և ցանկացած լավ, բարի ու արժեքավոր բան, հենց կրթության միջոցով է, որ փոխանցվում է մարդկանց, տարածվում հասարակության մեջ, դաստիարակում մատաղ սերնդին: Հասարակության համար կրթության ողնաշարը, կրթության առանցքը արժեհամակարգն է: Այն հիմքերի հիմքն է: Կարծում ենք, որ ցանկացած մարդու համար արժեքային համակարգն այն է, ինչ այդ մարդն ինքն իր համար արժեք է համարում: Ճիշտ է, այսօր մենք մի քիչ շփոթված ենք, որովհետև աշխատանքը չի գնահատվում ըստ պատշաճի, բայց այնուամենայնիվ մեզանից յուրաքանչյուրն իր աշխատանքը պետք է բարեխղճորեն կատարի: Մանկավարժը, ուսուցիչը պետք է սաներին դաստիարակեն սեփական օրինակով, որովհետև օրինակի ուժը զորավոր է: Մեր էպոսի դյութազուն հերոսները այսօրվա պատանիներին ու երիտասարդներին էլ են ոգեշնչում: Ճիշտ է, որ նրանք ժամանակակից երևալու համար երբեմն աղավաղում են որոշ ազգային արժեքներ, երբեմն էլ աղավաղված հայերենով են խոսում: Նրանց զգալի մասը տառապում է օտարամոլությամբ: Բայց եթե դպրոցում, կյանքում, ընտանիքում , տեղեկույթում ճիշտ մատուցվի և ճիշտ ընկալվի ազգային արժեքները, նրանք կհասկանան իրենց սխալը, և դա անպայման կուղղվի: Այսօր նրանք մի քիչ շփոթված են, անցման շրջանի մոլորություն է. չէ՞ որ կյանքում շատ անսպասելի արմատական փոփոխություններ, նորամուծություններ եղան, ու հիմա նրանցից յուրաքանչյուրը պիտի գտնի իր ճանապարհը: Եվ բոլորը չէ, որ ի վիճակի են դա անել: Մենք պետք է նրանց ուղղորդենք և առաջնորդելով սովորեցնենք: Եթե որոշ արժեքներ կորցրել ենք, փոխարենը ուրիշ արժեքներով պետք է դաստիարակենք, իսկ դա պետք է մենք անենք, մենք բոլորս համատեղ`ընտանիքը, մանկապարտեզը, դպրոցը, բուհը, բանակը: Գարեգին Նժդեհն ասում էր` «Տո՛ւր հայ մորը թեկուզ քիչ բան, բայց պահանջիր ամեն ինչ, և նա կանի: Տո՛ւր այսօրվա երիտասարդությանը գեղեցիկի, լուսավորի ու վսեմի օրինակներ, վաղը նրա շնորհիվ մենք կունենանք մեր երազած հայրենիքը»:

Արժեքների բուրգի գագաթին գտնվող հայրենասիրության զարգացումը դաստիարակելու համար հայ գրականության դասընթացը մեծ հնարավորություն է ընձեռում։ Այս առումով կարելի է հիշատակել ավագ դասարանում ընդգրկված ծրագրային նյութերը։

Ազգային արժեհամակարգի ձևավորման համար կարևորում եմ Գևորգ Մարզպետունու

կերպարը Մուրացանի << Գևորգ Մարզպետունի >>պատմավեպում-10-րդ

դասարան։

Աշխատելով ավագ սերնդի հետ՝բացահայտել ենք նրանց ինչպես ուժեղ և թույլ

կողմերը,այնպես էլ նրանց մոտեցումը ազգային արժեհամակարգին։Մեր առջև դրված

նպատակներից են՝

1․Գիտելիքի համակարգ-Պատմավեպի հիմքը,շարժառիթները,պատմական

աղբյուրները,դիպաշարը,կերպարները։

Անդրադառնալ աղբյուրներին`Մուրացանն օգտվել է ժամանակի հայ պատմիչների երկերից, մասնավորապես, Հովհաննես Դրասխանակերտցու <<Պատմություն Հայոց>> և Թովմա Արծրունու <<Պատմություն տանն Արծրունյաց>> գրքերից: Գրողը հիմնականում հավատարիմ է մնացել պատմիչների հաղորդած տեղեկություններին:

2․Կարողություններ և հմտություններ-ճանաչողության ընդլայնում։Աշակերտները

կկարողանան ուսումնասիրել պատմավեպի նյութը,կծանոթանան կերպարների հետ,կկարողանան վերլուծել,համադրել , արժևորել, ընդհանրացնել և վերանայել։

Աշակերտները կծանոթանան վեպի ստեղծման շարժառիթի պատմաքաղաքական այն իրավիճակին, որում հայտնվել էր հայ ժողովուրդը 10-րդ դարի վերջին, երբ նրա արևելյան հատվածի գոյությանը սպառնում էր ռուսական ցարիզմի ազգաձուլման քաղաքականությունը, իսկ արևմտյան հատվածի գլխին կախված էր ֆիզիկական բնաջնջման վտանգը: Իր վեպով Մուրացանը անմիջականորեն արձագանքում էր Արևմտյան Հայաստանում 1895-96թթ սուլթան Համիդի կազմակերպած կոտորածներին:

<<Գևորգ Մարզպետունին>> , ինչպես և Րաֆֆու << Սամվելը>>, որքան պատմական , այնքան էլ ժամանակակից վեպ է համարվում, քանի որ բազմադարյան դեպքերի մեկնաբանություններով նա վեր է բարձրացնում ապրած ժամանակի կյանքի հուզող հրատապ խնդիրները:

Այսօր էլ թեման շատ արդիական է, քանզի հայ ազգը կանգնած Է նույն հրատապ խնդիրների առաջ:Պետք է,որ աշակերտները ծանոթ լինեն պատմությանը, ինչն էլ կնպաստի առողջ, բարոյական հիմքերի վրա դրված ու հաստատված ընտանիքի ստեղծմանը, որն էլ շատ կարևոր է ազգի հզորացման, միասնության, ամբողջականության, հարատևման, հավատի պահպանման գործում: Վեպը կօգնի դասեր քաղել պատմությունից ներկայի և ապագայի համար:

Վեպում նկարագրվող իրադարձությունները վերաբերում են 10-րդ դարի առաջին տասնամյակներին, երբ հայ ժողովրդի դարավոր պայքարն արաբական բռնապետության դեմ վերջապես պսակվում է հաղթանակով. հաստատվում է Բագրատունիների անկախ թագավորությունը:

Ստեղծագործական կարողությունների և երևակայության զարգացման դեպքում

յուրաքանչյուր աշակերտ կունենա հնարավորություն ստեղծագործաբար կերպարը վերլուծելու,իր տեսակետը հստակեցնելու,երևակայությամբ մտովի 10-րդ դար փոխադրվելու և անձամբ գործողությունների մասնակիցը դառնալու։

3․Արժեքային համակարգ-Պատմավեպի դրական կերպարներին ուսումնասիրելով և

բազմակողմանի աշխատանքներ կատարելով՝ կխթանենք աշակերտների

հայրենասիրությունը,անձնվիրությունը։

Ընթացքը։Խթանում։Մտագրոհի մեթոդով գրատախտակին գրում ենք,,հայրենիք՛՛ բանալի

բառը,գտնում ենք հոմանիշներ կամ այդ բառն ամբողջացնող արտահայտություններ: Գրատախտակին գրում ենք աշակերտների ասած յուրաքանչյուր բառ կամ արտահայտություն, առանց փոփոխության:

Իմաստի ընկալման փուլ-Նախօրոք հանձնարարում ենք դասարանի 4 աշակերտների

գրել պատմավեպի շաառիթը,պատմական հիմքը, աղբյուրները,դարաշրջանը ներկայացնող

շարադրանք։Նյութի շուրջ տարբեր մեկնաբանություններն ու պատճառաբանությունները

քննարկելուց հետո աշակերտներին առաջադրվում է Գևորգ Մարզպետունու կերպարին առնչվող հարցեր ,որոնք նպաստում են ինչպես ինքնուրույն խոսելու և գրելու կարողությունների զարգացմանը,այնպես էլ ազգային արժեհամակարգի ձևավորմանը։

Գևորգ Մարզպետունու կերպարը ամբողջացնելուց հետո դասարանի ուշադրությունը հրավիրում ենք ժողովրդի կերպարների բնութագրմանը։Վերհիշում ենք<<Մի ծաղկով գարուն կգա, մի ձեռքը ծամ կտա >>ասացվածքները և հանձնարարում ենք գտնել նույն իմաստ արտահայտող ասույթներ,որոնք մեկնաբանելուց հետո աշակերտներին առաջարկում ենք աշխատել կերպաարների վերլուծության վրա գծապատկերով : Հանձնարարում ենք բնութագրել Աշոտ Երկաթին, Աբասին, Գոռին, Սահականույշին, Շահանդուխտին: Առաջարկում ենք գտնել մերօրա Մարզպետունիներ:

Աշակերտներին հանձնարարում ենք գտնել և ընթերցել այն հատվածները, որտեղ ավելի խորն է արտահայտված հայրենասիրությունը, երբ Գևորգ իշխանը երդվում է չվերադառնալ ընտանիքի գիրկը մինչև վերջին հագարացին չարտաքսվի հայրենիքի սահմաններից: Աշակերտները պետք է կարողանան արժևորել այն հանգամանքը, որ Մարզպետունին ցանկանում է մահից հետո էլ օգտակար լինել հայրենիքին : Գևորգ իշխանը հանձնարարում է Աբաս թագավորին ասելով . <<Ամփոփիր ինձ միջնաբերդի առաջ, ժայռերի բարձրության վրա, որտեղից կարողանամ հսկել Աշոտ Բռնավորի շիրիմին... որպեսզի նա յուր շուրջն ամփոփված սրբերին չդավաճանե>>:

Կշռադատման փուլ-Հարցերի տեսքով աշակերտներին տրվում են թերթիկներ,լրացնում

են՝ ամբողջացնելով պատմավեպի դրական հերոսներին։ Հանձնարարում ենք 10-րոպեանոց

շարադրանք՝<<Պատմավեպի դրական կերպարների ազդեցությունը ինձ վրա>>վերնագրով։

Աշակերտների մեջ պետք է ձևավորել նաև ճիշտ կողմնորոշվելու մտածողություն,որ կարողանան ճիշտ լուսաբանել, արժևորել իրավիճակը ,որի համար նպաստավոր միջավայր ստեղծելը այնքան էլ հեշտ գործ չէ,որ կարելի է իրականացնել դասարանում և ապա մոռանալ դրա մասին :Դրա իրագործման համար լիարժեք քայլեր գոյություն չունեն: Սակայն որոշակի պայմաններ և աշակերտների պատկերացումներ կարող են նպաստել մտածողության զարգացմանը, որի խթանելու համար ուսուցիչները պետք է .

● Աշակերտներին տան ժամանակ ու հնարավորություն

● Թույլ տան աշակերտներին խորհել

● Ընդունեն տարբեր գաղափարներ և կարծիքներ

● Նպաստեն ուսումնական գործընթացում աշակերտների ակտիվ

ներգրավվմանը

● Հավատ ունենան յուրաքանչյուր աշակերտի մտածելու կարողության նկատմամբ

Արժեհամակարգի ձևավորմանը նպաստում է քննադատական մտածողությունը,որը ժամանակ պահանջող գործ է մի քանի պատճառով: Մինչ նոր բանի մասին մտածելը, մարդուն ժամանակ է պետք: Սեփական մտքերը երևան հանել՝ նշանակում է հետախուզել նախորդ գաղափարները,պատկերացումները,հասկացությունները և փորձառությունը:

Աշակերտները միշտ չէ , որ ազատ խորհում են կարևոր գաղափարների

շուրջ, այլ նրանք երբեմն սպասում են ,որ ուսուցիչը տա ճիշտ պատասխանը:

Սակայն աշակերտների մեծ մասը ակտիվորեն առաջ են քաշում նախնական վարկածներ և մտքեր ու հասկացություններն արտահայտում են տարբեր ձևերով:

Այդուհանդերձ,երբ ուսուցիչներն աշակերտներին ինքնուրույն դատելու, կարծիքներ հայտնելու, եզրահանգումներ անելու հնարավորություն են տալիս,դա պետք է անեն զգուշորեն: Նրանք պետք է տարբերակիչ սահման գծեն հնարավորություն տալու և ամենաթողության միջև:

Աշակերտները պետք է իրենց պատասխանատու զգան սեփական մտածողության յուրօրինակության համար,բացի այդ՝ նրանք արժանի են ազնիվ արձագանք լսելու,որն էլ ևս կնպաստի արժեհամակարգի ձևավորմանը:

Հենց աշակերտներին թույլ է տրվում խորհել,ի հայտ են գալիս բազմաթիվ և բազմազան կարծիքներ և մտքեր:Երբ վերանում է պատկերացումը,թե գոյություն ունի միակ ճիշտ պատասխան ,դասարանում ծնվում է այնքան կարծիք, որքան աշակերտ կա: Փորձել սահմանափակել արատայտվող կարծիքների քանակը կնշանակիսահամանափակել աշակերտների մտածողությունը:

Սովորողների մեջ արժեքային համակարգի ձևավորումը հայոց լեզու առարկայի դասավանդման ընթացքում հարցադրման մեթոդիկայի միջոցով:

Արդյունավետ ուսուցում կազմակերպելու հիմնական խնդիրներից մեկն այն է, որ ուսումնական գործընթացում ակտիվ մասնակցություն ունենան բոլոր աշակերտները և ոչ թե նրանց մի մասը: Իսկ դա ինքնաբերաբար լինել չի կարող, և անհրաժեշտ է, որ ուսուցիչը դասավանդման ընթացքում ստեղծի համապատասխան իրադրություն և ապահովի անհրաժեշտ պայմաններ:

Անհրաժեշտ պայմաններից մեկը, թերևս առաջնայինը, այն է, որ ստեղծվեն այնպիսի դրական շարժառիթներ և բարենպաստ դրդապատճառներ, որոնք աշակերտներին կմղեն ուսումնական գործունեության: Իսկ այդ դրդապատճառները բացահայտելու համար պետք է օգտագործել թեմայի և յուրաքանչյուր դասի կրթական ներուժը:

Անմիջական կապը շրջապատող իրականության, երեխայի կյանքի ու կենսափորձի, հետաքրքրությունների ու երևակայության հետ, գիտելիքների կիրառական նշանակության պարզաբանումը, դրանց միջոցով իրատեսական հնարավորությունների արտահայտումը և բազմաթիվ այլ արժեքներ, նպատակային օգտագործելու դեպքում, մեծ հեռանկարներ են բացվում սովորողի անձի ինքնահաստատման և ինքնաարտահայտման համար:

Միաժամանակ, ուսուցչի կողմից հմտորեն կիրառելու դեպքում դրանք կարող են խթանել և բարենպաստ վերաբերմունք ձևավորել թեմայի ուսումնասիրության նկատմամբ:

Դասավանդման և ուսումնառության մեթոդների ընտրությունը և արդիականացումը հիմք է հանդիսանում կրթության որակի բարելավման: Հարցերի կիրառությունը դասավանդման գործընթացում ամենահզոր գործիքներից մեկն է, և դրանց ճիշտ կիրառությունը զգալիորեն կարող է բարձրացնել ուսուցման որակը և

ավելացնել սովորողների ներգրավվածության մակարդակը: Հարցեր տալու և հարցերին պատասխանելու կարողությունն ուսումնառության մեջ առանցքային և կարևոր տեղ է գրավում:

Ուսուցման արդյունավետության և սովորողների ներգրավածության բարձրացման համար քննարկվել են հարցադրման մի քանի ռազմավարություններ: Հայոց լեզու առարկայի մեջ հարցադրումների մեթոդի կիրառումը դասավանդման գործընթացի կարևոր և բաղկացուցիչ մասն է կազմում:

Հարցադրումների կիրառմամբ ոչ միայն կարելի է ստուգել նախկինում յուրացված գիտելիքների աստիճանը, խթանել վերլուծական մտածելակերպը, զարգացնել և ամրապնդել ձեռք բերվածը, այլ նաև բարձրացնել աշակերտների ներգրավվածության աստիճանը, որն էլ իր հերթին ազդում է ուսուցման որակի և արդյունավետության վրա: Ավելին, ճիշտ ձևով կազմված հարցերը, որոնք տրվում են հոգեբանորեն ապահով միջավայրում, խրախուսում են ստեղծագործական և քննադատական մտածելակերպի զարգացումը, ինչպես նաև բարձրացնում են աշակերտների ինքնավստահությունը:

Ուսումնական գործընթացի կազմակերպման առումով շատ կարևոր է նաև հարցեր տալու հմտությունը:

Կարևոր է ոչ միայն հարցերը ճշգրիտ ներկայացնել այլև դրանց տրամաբանական հերթականությունն ապահովելը, որի բացակայությունը կարող է աշակերտներին շեղել մատուցվող նյութից կամ դասի նպատակից:

Հարցերը պետք է լինեն․

1. Հստակ

2. Հակիրճ

3. Նպատակաուղղված

4. Մտածելու տեղիք տվող

5. Աշակերտների մակարդակի համապատասխան

6. Տրամաբանական հաջորդականությամբ

7. Տեղին

Մանկավարժական գրականության մեջ հարցերը դասակարգվում են հետևյալ կերպ․

• Բաց՝ սովորաբար սկսվում են <<Ի՞նչ>> <<Ինչպե՞ս>> հարցերով: Այդպիսի հարցերը չեն ենթադրում միանշանակ պատասխան:

• Փակ՝ արտահայտվում է մեկ բառով պարզապես <<այո>> կամ <<ոչ>>։

• Ենթատեքստով՝ <<Դուք համաձայն եք, որ Y-ը ավելի հետաքրքիր է քան ՝ X-ը կամ դուք հավանաբար կսխալվեք, եթե ընտրեք Z տարբերակը>> և այլն:

• Հետադարձ՝ Ճշգրտվում է նյութի ընկալումը, աշակերտների զրույցի մեջ ընդգրկված լինելը նրանց պատասխաները զարգացնելու, կամ հետագա քնարկումը խրախուսելու և շարունակելու նպատակով:

• Հուշող՝ <<Չե՞ք կարծում արդյոք, որ ...>>, <<Մի՞թե դուք կարծում եք, որ ...>>։

• Ուղղորդող՝ <<ի՞նչ նոր հասկացություների հանդիպեցինք այս թեման ուսումնասիրելիս>>։

Ազգային արժեհամակարգի ձևավորման համար ընտրել ենք նաև միջին դասարանում

ուսուցանվող Դանիել Վարուժանի <<Ձոն>>բանաստեղծությունը։

Որպես անհրաժեշտ նյութեր՝կարևորում ենք Մ․Սարյանի <<Հայաստան>նկարը ,հայոց

խորհրդանիշները պատկերող այլ նկարներ ,թղթեր ,նշանագրեր, գունավորգրիչներ, պաստառներ։

Դասի նպատակը-Աշակերտը կիմանա Դ,Վարուժանի <<Ձոն >>բանաստեղծությունն իբրև

մեր հայրենիքի փառավոր անցյալլին ,ողբերգական ներկային և բոցեղեն ապագային նվիրված

հայրենասիրական երգ։

Կդաստիարակվեն ազգային արժեքների և խորհրդանիշների հանդեպ հպարտությամբ ու

հիացումով։

Կստանան գրականագիտական գիտելիքներ,կարժևորեն բանստեղծության արվեստը։

Կկարողանան վերլուծել բանաստեղծությունը,մեկնաբանել գաղափարը,առանձնացնել

կարևոր մտքերը և գործածել առօրյայում։

Որպես մուտք՝ ընտրում ենք Վարուժանի խոսքերը՝ <<1904-1907թ,թ,երբ հայը կխեղդվեր

սուրի և սովի մղձավանջի մեջ,ու ես չուզեցի տեղի տալ իմ անհատական ցավերուս,գրեթե

լռեցուցի իմ սիրտսը ու նախընտրեցի երգել ցեղին սիրտը,որուն բաբախյունները կզգայի իմ

մեջ,իմ սեփական արյունիս խորը։Հայությունը կուլար ու կմռնչեր իմ մեջ․․․ >>։

Վարուժանը որդիական սիրով է սիրել իր հայրենիքը :Սիրելը քիչ է,դա ավելի շուտ

տառապանք է եղել ու նվիրում,տառապանք,բայց ոչ լաց ու ողբ,այլ ահեղ պայքարի,ընդվզման ու ըմբոստացման կոչ՝շաղախվածված հույսով, հավատով և լավատեսությամբ;

Գրատախտակին գրում ենք <<Ցեղին սիրտը >> խոսուն վերնագիրը և ժողովածուի

բնաբանը՝ա<<Ընդ եղեգան փող բոց ելաներ,,, >>Այնուհետև խոսում ենք վերնագրի

մասին․ձոն՝գովք,ներբող։<<Ձոնը>> <<Ցեղին սիրտը>> շարքի մուտքն է և խտացնում է

Վարուժանի գաղափարները, որը վրեժի ու ցասման կոչ է,հզոր երգ՝ձոնված բնավեր և տարաբախտ մի ժողովրդի,որը,սակայն,երբեք չի դադարում իր բույնը հյուսելուց ։

Խթանման փուլում դասարանը բաժանում ենք խմբերի-5 խումբ՝բանաստեղծության

տների քանակով։

Աշխատում ենք <<Բանալի բառերով կանխագուշակում>> մեթոդով։ Ամեն խմբի

տրվում է մեծ բանալի բառակապակցություն՝ հին հայրենիք-հպարտություն,Տիգրան

Մեծ,հեթանոսություն,տաճարներ,Գողթան երգեր,քուրմեր,ծովից ծով Հայաստան,Արա

Գեղեցիկ,փառք ,՝ <<քաջ մարտիկներ>>,գաղափար բառեր՝վրեժ,ֆիդայի,ազատամարտիկ,ԱՐՑԱԽ,ՀԱՅՐԵՆԻՔ․․․

Աշակերտները կարծիքներ են հայտնում,որ այս տունն իր կառուցվածքով նախորդից

տարբերվում է,իսկ տարբերության պատճառը ինչպես գաղափարական,այնպես էլ հուզական

փոփոխությունն է։

Իմաստի ընկալման փուլում գործածում ենք <<Կրկնակի գրառումներ>>մեթոդը։ Առաջարկում ենք տետրի էջը բաժանել երկու հավասար մասի։Առաջին

մասում հանձնարարում ենք գրել այն տողը,որը,ըստ խմբի,ընդհանրացնում է տվյալ վեցյակի

միտքը։

Կարելի է ուղղորդել աշակերտներին՝գտնելեւ և ճիշտ մեկնաբանելու այն ներքին

կապը,որ կա ընդգծված բառերի միջև՝փառք-կարոտ-արյուն-որբ տուն-վրեժ։Աշակերտները

մեկնաբանում են վերոբերյալ տողերի միտքն այնպես,որ հանգեն ամփոփող տողի

գաղափարանշված բառին-եղեգան փողը մեր հոգևոր մշակույթն է,մեր քանքարը։

1․ Երբ մեր գրիչը մեր փառքերն են եղել,մեր եղեգան փողից լույս է ելել։

2․Երբ մեր գրիչը կարոտ է երգել,մեր եղեգան փողից ողբ է ելել։

3․Երբ մեր գրիչը արյուն է երգել,մեր եղեգան փողից ցեղին սիրտն է ելել։

4․Երբ մեր գրիչը որբ տուն է երգել,մեր եղեգան փողից ծուխ է ելել։

5․Եվ վերջապես՝ երբ մեր գրիչը վրեժ է երգել,մեր եղեգան փողից վրեժ է ելել։

Իբրև դասի ավարտ և ամփոփում՝ հիշում ենք Վարուժանի բանաձևը․<<Հայը՝ լքված

դարերեն,բայց հավերժեն ընտրված>>,որը էլ ավելի կամրապնդի աշակերտների մոտ ազգային արժեհամակարգի ձևավորումը։

Հայոց ցեղասպանության շատ հարցեր առ այսօր լիովին բացահայտված չէ․ բազմաթիվ անհայտներ դեռ կան, մեծ երկրների արխիվները հիմնականում փակ են,

իսկ Հայոց դատը Հայկական հարցի պես երբեմն շահարկվում է իբրև խաղաթուղթ առանձին

տերությունների ձեռքին․․․ Հիրավի այդ մեծ եղեռնագործությունը դեռևս բաց վերք է մեր

ժողովրդի սրտում, բնականաբար նաև որպես շարունակվող թեմա գրականության մեջ։ Թեև

Խորհրդային Միության ժամանակաշրջանում ցեղասպանության թեման արգելքի տակ էր

պահում, բայցևայնպես գեղարվեստական մեծարժեք գործեր ստեղծեցին Ակսել Բակունցը

(«Ծիրանի փող», «Լառ Մարգարը»․․․), Հրաչյա Քոչարը («Նահապետ», «Կարոտ»․․․), Խաչիկ

Դաշտենցը(«Խոդեդան», «Ռանչպարների կանչը»․․․), Կոստան Զարյանը («Տատրագոմի հարսը»,«Նավը լեռան վրա»․․․), Գուրգեն Մահարին («Այրվող այգեստաններ»), Մուշեղ Գալշոյանը («ՁորիՄիրոն», «Մարութա սարի ամպերը»․․․), Հովհաննես Շիրազը, Պարույր Սևակը:

Ցեղասպանությունը միայն եղեռնը, զանգվածային կոտորածներն ու սպանություններով ուղեկցվող տեղահանությունները դեպի Դեր Զորի և այլ անապատները չեն,

այլ նաև այն գործողություններն ու նպատակային ստեղծված իրավիճակները, որոնք

անմիջականորեն հայրենազրկում էին Հայկական բարձրավանդակի հայությանը և դարձնում

աշխարհասփյուռ։

Ողբերգական այս շղթայի տրամաբանական շարունակության մեջ է նաև ժամանակակից

հայ գրականությունը՝ բնականաբար պահպանելով ցեղասպանության, նրան երբեմն

ներհյուսված ազգային ազատագրական և ֆիդայական շարժման թեմաներն ու գրական

ավանդույթները։

Դպրոցական ծրագրային նյութերի կողքին – Բակունցի <<Ծիրանի փողը>>,Կոստան

Զարյանի <<Նավը լեռան վրա>>, <<Տատրագոմի հարսը>>, Գուրգեն Մահարու<<Այրվող այգեստաններ>>,Պարույր Սևակի<<Անլռելի զանգակատուն>> որպես արտադասարանական ընթերցանության նյութ՝կարող է աշակերտների մոտ ազգային արժեհամակարգի նոր որակումներով հանդես գալ նաև ժամանակակից հայ գրականությունը՝ :

Մասնավորապես վերջին տարիներին հիշյալ թեմաներում առանձնակի հետևողականություն ու ակտիվություն է դրսևորել գրող,հրապարակաղոս,Հայաստանի գրողների միության անդամ Վրեժ Սարուխանյանը,ում յոթ ժողովածուներն էլ առնչվում են ցեղասպանության հետ։

Դրանցում առանձնանում է մասնավորապես ցեղասպանությանը վերաբերող եռապատում՝

<<էրգրականչ>>,<<Տարոնականչ>>,<<Հայրենականչ>>ժողովածուները։

Եռապատումի առաջաբանում գրող,հրապարակախոս Ռոլանդ

Շառոյանը ցեղասպանության թեմայի համատեքստում նշում է․<<Հայոց ցեղասպանության 100-րդ տարելիցի նախաշեմին հայտնվեց Վրեժ Սարուխանյանը,ով ցեղի ընդվզեղ գրիչը վրեժով ճոճեց ցեղասպանի,նրա ձեռքերում յաթաղան դնող ոճիրի առջև աչքերը փակող սև ուժերի ու նրանց գործիք դարձած խուժանի դեմ՝որպես հայության ազգային արժանապատվությունը բարձր պահող ,ապրելու և հարատևելու կենսունակ ոգու ճիչ ու բոողոք․․․>>։

Ծանոթանալով Վրեժ Սարուխանյանի ստեղծագործությունների հետ՝աշակերտները

գիտակցում են ,որ գրողի գաղափարական ըմբռնումը մեկն է՝գրականաությունը միայն

գեղագիտական հաճույք չէ,այլ ամենից առաջ ազգը մաքրագործող ու իդեալներ տվող սրբազան տաճար։Չէ՞ որ սերունդները հատկապես գրականությամբ են ճանաչում սեփական ժողովրդի պատմությունը։

Հին Ասորեստանում ավանդույթ կար․ երբ արքաները նոր տաճար էին կառուցում,բացում

էին հին տաճարի հիմքի այն մասը,ուր պահվում էր տաճարը կառուցողի ընծայաքարը,որի վրա գրված էր՝այսինչ արքան այսինչ թվին կառուցեց այս տաճարը․․․․երբ գտնում էին ընծայաքարը,դա մեծագույն պարգև էին համարում։Իսկ երբ չէին գտնում,,,մտածում էին,,,որ մի չարագգուշակ աղետ է լինելու։Վրեժ Սարուղանյանի համար այդ ընծայաքարը հայ գրականությունն է ,որը ամեն սերունդ պետք է պահպանի ու շարունակի նախորդների ստեղծածը։ Իսկ դրա ընդհատումը պարզապես նույնն է,ինչ անջատում են ծանր հիվանդի թթվածինը։

Դասարանում ընթերցելով Սարուխանյանի իրապատումները՝աշակերտները գիտակցում

են,որ գրողը ձգտում է առանց ավելորդ զգացմունքայնության պահպանել ճշմարիտ ու ցավոտ

իրականությունը և շարունակել սերունդների հիշողության թելը,որի ընդհատվելու դեպքում

լրջորեն կխաթարվի ազգային արժեհամակարգը։

 Թեև թեման ինքնին ծանր է ,բայց բելոր դեպքերում էլ հեղինակը ընթերցողին ցավից տանում

է դեպի լույսի շողը,փրկության ու վերապրումի հույսը։

Այստեղ ամենադրամատիկ պահին անգամ աշակերտտները գիտակցում են,որ հայ

Մարդը չի կորցնում հույսի շողը,ապագայի երազը։Գրողը ստեղծում է հայ մարդու հոգու

վեհությունը,խաղաղությունը,հերոսականությունը,աշխատասիրությունը,սեփական

արժեհամակարգին հավատարիմ մնալու գաղափարները մարմնավորող կերպարներ՝

հավատարիմ մնալով հայ գրականության ավանդական սկզբունքներին։

Ցեղասպանության թեմաներով գրված այս և նմանատիպ ստեղծագործությունների հետ

աշակերտներին ծանոթացնեալով ՝խթանում ենք նրանց ազգային ազգային արժեհամակարգի

ձևավորմանը,ամրապնդմանը,ինչպես նաև գալիք սերունդներին փոխանցմանը։

 **Տվյալների մշակում և վերլուծություն**

Յուրաքանչյուր հետազոտական աշխատանք ունիվերլուծության առանձնահատկություններ։ Այս դեպքում ,աշխատելով տարբեր տարիքայինխմբի աշակերտների հետ,բացահայտել ենք,որ նրանց մոտ ձևավորվել է նոր արժեհամակարգ։ Որոշ աշակերտներ սկսեցին հետաքրքրվել և ձեռք բերել հայ գրողների ստեղծագործություններ ու ընթերցել։Եղան աշակերտներ ,ովքր ոգևորվել էին հայրենասիրական կերպարով ևձգտում էին նմանվել նրանց։

Ճիշտ է,մի քանի աշակերտներ դժվարությամբ էին համակերպվում բնագրերը կարդաու մտքի հետլ,բայց նրանց համար օգտագործվեցին այնպիսի հնարներ,որոնք նպաստեցին լսելով ծանոթանալ նյութերին;

Վերջնարդյունքում այդ սովորողների մոտ որոշակի արժեհամակարգ ձևավորվեց։

Օգտագործել ենք տարբեր հնարներ,մեթոդներ,կիրառվել են ինչպես անցյալի

գրականության,այնպես էլ արդի գրողների ստեծգործություններ։

Ավագ դասարանի աշակերտները դպրոցական տարիքի ամենահասուն շրջանում են․ նրանք տասնյոթ տարեկան են ևարդեն ձևավորված ազգային արժեքների կրող։Մուրացանի

<<Գևորգ Մարզպետունին>>ուսումնասիրելիս նա խոսում,գրում,մտածում է Մարզպետունու պատշաճ լեզվով։Այստեղ տեղին զուգահեռ անցկացնել Դ. Դեմիրճյանի <<Վարդանանք>> պատմավեպի հետ, որտեղ ինչպես հեղինակն է ասում․ <<Հերոսությունը հարգվում է ու երգվում,որովհետև հերոսության մեջ արյուն կա։ Ամեն մարդ չի հերոսանում։Երբեմն մի մադու պատահում է ոտքը դնել հերոսության ուղու վրա ։ Կայծակում է հերոսությունը,մի վեհ գաղափարի համար՝ ազատության,այդ ամենասուրբ բանի համար աշխարհում կանգնում է մարդը․․․>>։

Աշխատանքները կատարելիս և բանավոր հարցման և գրավոր աշխատանքների համար

աշակերտները գնահատվել են ինչպես միավորային սանդղակով, այնպես էլ ուսուցանվող գնահատականներով։

Արտադասարանական ընթերցանության ժամանակ պարզվեց,որ աշակերտների մոտ

հետաքրքրություն առաջացավ՝ ուսումնասիրելու ժամանակակից գրողների

ստեղծագործությունները։

Դիտարկելով հետազոտոիթյան ընթացքը՝պետք է ասել,որ յուրաքանչյուր դասընթաց

առանձնահատուկ էր և յուրովի ,փորձարարական և հետաքրքիր։Կատարված աշխատանքների ժամանակ կիրառված մեթոդներն ու հնարները տեղին էին , նպատակային և արդյունավետ։

Պայմանավորված աշակերտների անհատական ունակություններով աշխատանքը

կարելի է գնահատել դրական,իսկ վերջնարդյունքը՝ բավարար։

 **Եզրակացություն**

Այս հետազոտական աշխատանքը շոշափում է մի այնպիսի թեմա ,որը անկասկած հայ ժողովրդի և Հայաստանի համար շատ մեծ նշանակություն ունի ։ Խոսքը գնում է ազգային

արժեքային համակարգի ձևավորման մասին հայ գրականության դասերին։ Արժեհամակարգի ձևավորման և նրա հարաբերական կայունության ապահովման համար հանրակրթության բնագավառում կարևոր և անփոխարինելի նշանակություն ունեն բոլոր ուսումնական առարկաները, հատկապես՝ գրականություն առարկան։

Պատմական ժառանգությունը և փորձը ծառայում են աճող սերնդի բարոյական և մշակութային կատարելագործմանը, հասարակության մեջ իրենց տեղը գտնելուն, պատմական արմատները ճանաչելուն:

Դպրոցում աշակերտները հայ գրականության ծրագրի շրջանակներում առնչվում են հազարամյակների կենսագրություն ունեցող հայկական քաղաքակրթությանը, նրա առաջացման ու զարգացման օրինաչափություններին, ձեռքբերումներին,ստեղծած արժեքներին և համամարդկային նվաճումներին, ինչպես նաև՝ այդ ճանապարհին հայ ժողովրդի կրած դժվարություններին ու կորուստներին։ Կրթության հիմքում դրվել են ազգային առանձնահատուկ նպատակները , որոնք բխում են Հայաստանի, հայ ժողովրդի պատմական փորձից, ներկա իրավիճակից և զարգացման հեռանկարներից: Հայ գրականություն առարկայի ուսումնասիրման շնորհիվ ձևավորվում է ազգային դիմագիծ, պետականամետ մտածելակերպ ունեցող հայ ժողովուրդ և հայոց պետականության դերը համաշխարհային պատմության համատեքստում պատկերացնող, հայոց ազգային և համամարդկային արժեհամակարգը կրող պատասխանատու անձ ու քաղաքացի ։Այդ իսկ պատճառով արժեքային համակարգի ձևավորումը ժամանակակից դպրոցի

գերխնդիրն է և մշտապես պետք է լինի մանկավարժների ուշադրության կենտրոնում։

Յուրաքանչյուր աշակերտ պետք է իմանա որպես հայ՝ իր անելիքը այստեղ՝

հայրենիքում։ Ազգային գաղափարախոսությունը պետք է հուշի սեփական պատմական

առաքելությունը,որտեղ անհրաժեշտ է սիրելն հայրենիքը իրական սիրով։ Հենց այս

պատճառով է,որ ուսումնառության հենքը և գլխավոր իմաստը պետք է դառնա արժեհամակարգի ձևավորումը,իսկ երբ վերանում են արժեքների ձևավորման ազգային և համամարդկային ընդհանրական չափանիշները, և վարքի կարգավորիչ են դառնում իրավիճակն ու պահի նպատակահարմարություն, արժեհամակարգի գոյությունը կամ բացակայությունը դառնում է ազգային-հասարակական կարևորության խնդիր, քանզի արժեհամակարգը պետք է ձևավորվի ազգային հոգևոր-բարոյական ընդհանրականության հիմքի վրա:

Հայ գրականության և Հայոց պատմության իմացությա միջոցով է հիմնականում ձևավորվում հայի ազգային ինքնագիտակցությունն ու մտածողությունը, նրա միջոցով է աճող սերունդը հաղորդակցվում իր ժողովրդի անցյալի, պատմամշակութային ժառանգությանը և արժեքներին:Միաժամանակ սեփական պատմության իմացությունը հնարավորություն է տալիս իրականացնելու ազգային նպատակները , պահպանելու և ապահովելու հայի, որպես տեսակի շարունակությունը : Հայ գրականությունը բովանդակում է նաև դաստիարակչական վիթխարի ներուժ` աճող սերնդի համար հանդիսանալով հայրենասիրության, անձնուրաց պայքարի և ազգային արժանապատվության ապացույցների անսպառ աղբյուր:

 **Գրականության ցանկ**

1. Բաբանսկի Յու․-Աշակերտների դաստիրակությունը կոմպլեքսային մոտեցում։

2. Գևորգյան Ա, Ազգային կրթության դերն ու նշանակությունը սովորողների հայեցի

դաստիարակության գործընթացում, Եր., 2002,:

3. Կիրակոսյան Վ․,Զ․Ավետիսյան-Հայ գրականություն 11-րդ դասարան, Եր. 2022:

4.Ղանդիլյան Վ.-Հայոց եկեղեցու պատմություն, 11-րդ դասարան,Եր. 2013:

5․ Վարուժան Դ -Հատորներ

6․ Սարուխանյան Վ․ <<Էրգրականչ>>

7.Ներսիսյան. Վ . -Գրականություն 10-րդ դասարան